laion/Wikipedia-Exotic huggingface dataset:
ג'ורג' רידל

ג'ורג' ריד רידל (באנגלית: George Read Riddle; בקירוב 1817 – 28 במרץ 1867) היה מהנדס, עורך דין ופוליטיקאי אמריקאי מווילמינגטון, דלאוור. הוא היה חבר במפלגה הדמוקרטית ששימש כחבר בית הנבחרים וכסנאטור אמריקאי מדלאוור. רידל נולד בערך ב-1817 בניו קאסל, דלאוור, ולמד הנדסה אזרחית במכללת דלאוור, כיום אוניברסיטת דלאוור. בנוסף למד משפטים והתקבל ללשכת עורכי הדין של דלאוור ב-1848, והחל לעסוק בכך בווילמינגטון, דלאוור. עם הרקע ההנדסי שלו, הוא נקרא כנציב לשחזר את קו מייסון-דיקסון ב-1849, ועסק בנוסף בבניית מסילות ברזל ותעלות. בשנת 1844, רידל נשכר לתכנן את בית הקברות וילמינגטון וברנדיווין. במהלך מלחמת האזרחים שירת רידל במשמר הבית של ווילמינגטון. שמה של אשתו היה מרגרט. מ-1849 עד 1850, רידל שימש כסגן התובע הכללי של ארצות הברית. לאחר שהפסיד בבחירות של 1844, הוא נבחר לבית הנבחרים האמריקני ב-1850 וכיהן במשך שתי קדנציות מ-4 במרץ 1851 ועד 3 במרץ 1855. במהלך הקונגרס ה-33, רידל היה יושב ראש הוועדה לחריטה. בהתמודד על קדנציה שלישית הוא הובס בשנת 1854 על ידי אלישע ד' קאלן. בשנת 1860, רידל היה אחד משני בעלי העבדים היחידים בדלאוור. היו לו שלושה עבדים, זכר בן 68 ושתי נקבות בנות 56 ו-12. ב-2 בפברואר 1864, רידל נבחר לסנאט של ארצות הברית כדי למלא את התפקיד הפנוי שנגרם עקב התפטרותו של הסנאטור האמריקני ג'יימס א. בייארד הבן. הוא כיהן עד מותו ב-28 במרץ 1867. רידל מת בזמן כהונתו בוושינגטון הבירה, ונקבר בבית הקברות בווילמינגטון וברנדיווין בווילמינגטון. מדיה וקבצים בנושא ג'ורג' רידל בוויקישיתוף ג'ורג' רידל, באתר "Find a Grave" (באנגלית) ג'ורג' רידל, באתר המדריך הביוגרפי של הקונגרס של ארצות הברית (באנגלית)
לופרוסוכוס

לופרוסוכוס (שם מדעי: Luperosuchus; מילולית: "תנין קשה או מעצבן") הוא סוג של זוחל ארכוזאור נכחד מקבוצת הפסאודוסוכיה, אשר התקיים במשך הטריאס התיכון עד הטריאס העליון שלפני 236.7 עד 235.5 מיליון שנה מזמננו. הסוג תואר בשנת 1971 בידי החוקר אלפרד רומר והוא כולל מין יחיד, Luperosuchus fractus. סוג זוחל זה התגלה בתצורות צ'אנרס (אנ') שבפרובנצית לה ריוחה בארגנטינה. הממצאים נמאובנים שלו כללו שרידים קטועים של הגולגולת, עצם אטלס וכמה שכבות אוסטאודרם. הגולגולת שהייתה ארוכה, באורך של 60 ס"מ מרמזת שאורך הפרט המתואר הגיע לאורך 4.4 עד 3.7 מטרים בקירוב, כך שהיה זה זוחל גדול יחסית בסביבתו. במראהו הוא דמה לדמויי-תנין פסאודוסוכים כמו הפרסטוסוכוס והזאורוסוכוס וכמתום היו לו גולגולת רחבה, בליטה קדמית דומה מעט ל"אף רומאי", לסתות גדולות מלאות שיניים חדות, גפיים חזקות שהתאימו להליכה יבשתית וזנב עבה. הזוחל היה טורף של זוחלים אחרים שחיו בסביבתו כמו דיצינודונטים, קיינודונטיים, רינצ'וזאורים וארכוזאורים מהמשפחה Erpetosuchidae. מדיה וקבצים בנושא לופרוסוכוס בוויקישיתוף לופרוסוכוס, באתר האנציקלופדיה של החיים (באנגלית) לופרוסוכוס, באתר GBIF (באנגלית) Sterling J. Nesbitt; Julia B. Desojo (2017). "The Osteology and Phylogenetic Position of Luperosuchus fractus (Archosauria: Loricata) from the Latest Middle Triassic or Earliest Late Triassic of Argentina". Ameghiniana. 54 (3): 261–282. doi:10.5710/AMGH.09.04.2017.3059. hdl:11336/49654. S2CID 132719170.
משקפיים (שיר)

"משקפיים" הוא סינגל שהוקלט על ידי הזמרת הישראלית נועה קירל. את השיר הוציאה ב-10 ביוני 2024 לאור חברת התקליטים D-Music, כסינגל שלא מתוך אלבום אולפן. השיר הגיע למקום השביעי במצעד הפזמונים השבועי של מדיה פורסט. "משקפיים" נכתב על ידי רון ביטון, קירל ואיתי שמעוני, בהתאם ללחן שחיברו השניים הראשונים. על הפקתו המוזיקלית היה איתי גלו אחראי. זהו שיתוף הפעולה השני של גלו וקירל, לאחר שב-2021 הוציאו את "פעמון". בספטמבר 2023 הושמע השיר לראשונה במסיבה שנערכה לאחר צמד הופעותיה של קירל בפארק הירקון. קודם לפרסומו הוציאה קירל מספר סרטוני טיקטוק המרמזים על שמו, עד שלבסוף, ב-6 ביוני הכריזה על תאריך יציאתו. גלעד ינאי, נועה קירל: "מציגים אותי בחו"ל בתור הכוכבת הבינלאומית וזה נשמע מאוד גדול ועצום", באתר חדשות 13, 15 במרץ 2022 גיל משעלי, ‏נועה קירל חשפה שיר חדש באפטר של פארק הירקון, באתר ‏מאקו‏, 25 בספטמבר 2023 משקפיים – 10.6, בטיקטוק
ג'יימס טאנל

ג'יימס מילר טאנל (באנגלית: James Miller Tunnell‏; 2 באוגוסט 1879 – 14 בנובמבר 1957) היה עורך דין ופוליטיקאי אמריקאי מג'ורג'טאון, דלאוור. הוא היה חבר במפלגה הדמוקרטית, וכיהן כסנאטור אמריקאי מדלאוור. טאנל נולד ב-2 באוגוסט 1879 בקלרקסוויל, ליד מילוויל, דלאוור. הוא למד בבתי הספר הציבוריים וסיים בשנת 1900 את לימודיו במכללת פרנקלין, כעת בשילוב עם מכללת מוסקינגום בניו קונקורד, אוהיו. טאנל לימד בבתי הספר הציבוריים, ובסופו של דבר הפך למנהל בתי הספר בפרנקפורד, סלביוויל ואושן וויו בדלאוור. בינתיים, הוא למד משפטים, התקבל ללשכת עורכי הדין ב-1907 והחל לעסוק בכך בג'ורג'טאון. הוא היה נשיא מועצת החינוך של ג'ורג'טאון מ-1919 עד 1932. טאנל היה גם בנקאי וכן הפעיל מספר חוות במחוז סאסקס. טאנל התמודד לראשונה על מושב בסנאט של ארצות הברית ב-1924, אך הובס על ידי הרפובליקני ט. קולמן דו פונט, סנאטור לשעבר. הוא נבחר לסנאט של ארצות הברית ב-1940, הפעם ניצח את הסנאטור הרפובליקני המכהן ג'ון ג. טאונסנד הבן במהלך קדנציה זו, כיהן עם הרוב הדמוקרטי בקונגרסים ה-77, ה-78 וה-79. הוא היה יושב ראש הוועדה לפנסיה בקונגרס ה-78 וה-79. טאנל הפסיד את הצעתו לכהונה שנייה ב-1946 לרפובליקני ג'ון ג'יי ויליאמס ממילסבורו, דלאוור. הוא כיהן מ-3 בינואר 1941 עד 3 בינואר 1947, בתקופת הממשל של נשיאי ארצות הברית פרנקלין ד. רוזוולט והארי ס. טרומן. ג'יימס מ. טאנל מת בגיל 78 ב-14 בנובמבר 1957 בפילדלפיה, פנסילבניה. הוא נקבר בבית הקברות בלקוואטר צ'רץ', ליד קלארקסוויל, מחוז סאסקס, דלאוור. בנו ג'יימס מ. טאנל ג'וניור היה המועמד הדמוקרטי למושב הסנאט בדרגה 2 ב-1966, אך הפסיד לג'יי קיילב בוגס. מדיה וקבצים בנושא ג'יימס טאנל בוויקישיתוף ג'יימס טאנל, באתר "Find a Grave" (באנגלית) ג'יימס טאנל, באתר המדריך הביוגרפי של הקונגרס של ארצות הברית (באנגלית)
סיזור סיסטרז

סיזור סיסטרז (באנגלית: Scissor Sisters) היא להקה אמריקאית שהוקמה בניו יורק בשנת 2000 ויוצרת מוזיקה המשלבת את הסגנונות המוזיקליים מוזיקת פופ רוק, דיסקו וגלאם רוק. שם הלהקה הוא כינוי סלנג נפוץ באנגלית המתייחס לתנוחת מין בין שתי נשים, המכונה גם "Scissoring".‏ הלהקה הוקמה במקור בשנת 2000 בניו יורק על ידי ג'ייק שירס וסקוט "בייבידדי" הופמן. הלהקה התרחבה בהמשך לאחר שהצטרפו אליה אנה מטרוניק, דל מרקיז ופאדי בום. אף על פי שהלהקה התקשתה בתחילה לצבור פופולריות בארצות הברית, גרסת הכיסוי של הלהקה לשיר "Comfortably Numb" של להקת פינק פלויד הפך ללהיט בבריטניה ובעקבות כך הלהקה הוציאה בשנת 2004 את אלבום הבכורה שלה, אשר זכה גם הוא להצלחה ניכרת בבריטניה, והפך באותה השנה לאלבום הנמכר ביותר לשנת 2004 בבריטניה. אלבומה השני של הלהקה, אשר נקרא "Ta-Dah" ויצא לשווקים ב-2006, זכה גם להצלחה רבה והוא הכיל את הלהיט "I Don't Feel Like Dancin'" שנכתב בשיתוף עם אלטון ג'ון. פאדי בום עזב את הלהקה ב-2009, והוחלף על ידי רנדי "ריאל' שרגר. בשנת 2010 הלהקה הוציאה לשווקים את האלבום השלישי "Night Work" אשר עסק בנושאים אפלים וטעונים יותר, ושאב השראה רבה מתרבות הלהט"ב של שנות ה-70. בשנת 2012 הלהקה הוציאה לשווקים את אלבומם הרביעי "Magic Hour" בו הלהקה שיתפה פעולה פעולה עם המפיקים המוזיקליים קלווין האריס ופארל ויליאמס. לאחר סבב ההופעות של האלבום הרביעי הלהקה הודיעה בשנת 2012 על כך שהלהקה תצא להפסקה ארוכה. הלהקה התאחדה לזמן קצר ב-2017 על מנת להוציא לשווקים את הסינגל "Swerlk" שההכנסות ממנו הועברו לצדקה. בהווה ג'ייק שירס (ג'ייסון סלארדס) – שירה בייבידדי (סקוט הופמן) – גיטרת בס, קלידים, שירה, גיטרה אנה מטרוניק (אנה לינץ') – שירה, כלי הקשה דל מרקיז (דרק גרואן) – גיטרה בעבר פאדי בום – תופים, כלי הקשה 2004 – Scissor Sisters 2006 – Ta-Dah 2010 – Night Work 2012 – Magic Hour מדיה וקבצים בנושא סיזור סיסטרז בוויקישיתוף סיזור סיסטרז, ברשת החברתית פייסבוק סיזור סיסטרז, ברשת החברתית אקס (טוויטר) סיזור סיסטרז, ברשת החברתית אינסטגרם סיזור סיסטרז, סרטונים בערוץ היוטיוב סיזור סיסטרז, ברשת החברתית Goodreads סיזור סיסטרז, במסד הנתונים הקולנועיים IMDb (באנגלית) סיזור סיסטרז, באתר AllMovie (באנגלית) סיזור סיסטרז, באתר Rotten Tomatoes (באנגלית) סיזור סיסטרז, באתר Metacritic (באנגלית) סיזור סיסטרז, באתר אפל מיוזיק (באנגלית) סיזור סיסטרז, באתר ספוטיפיי סיזור סיסטרז, באתר סאונדקלאוד (באנגלית) סיזור סיסטרז, באתר Last.fm (באנגלית) סיזור סיסטרז, באתר AllMusic (באנגלית) סיזור סיסטרז, באתר MusicBrainz (באנגלית) סיזור סיסטרז, באתר דיזר סיזור סיסטרז, באתר Discogs (באנגלית) סיזור סיסטרז, באתר Songkick (באנגלית) סיזור סיסטרז, באתר Genius סיזור סיסטרז, באתר SecondHandSongs סיזור סיסטרז, באתר בילבורד (באנגלית) סיזור סיסטרז, באתר טיידל (באנגלית) Harrington, Richard (7 בינואר 2005). "Scissor Sisters: On the Cutting Edge". The Washington Post. נבדק ב-23 במאי 2010. {{cite news}}: (עזרה)
Bounce

האם התכוונתם ל... ‏Bounce (סגנון מוזיקלי) (אנ') – מסגנונות ההיפ הופ של ניו אורלינס, שהתפתח בשיכוני העיר החל מסוף שנות ה-80/תחילת שנות ה-90 (ראו גם מוזיקת היפ הופ) שירים Bounce (שיר של איגי אזליה) משנת 2013 Bounce (שיר של קלווין האריס) משנת 2011 אלבומים ‏Bounce (אלבום של בון ג'ובי) (אנ') משנת 2002 (עם שיר הנושא Bounce) ‏Bounce (אלבום של טרנס בלנשרד) (אנ') משנת 2003 (עם שיר הנושא Bounce) סוד של אהבה (אנ') (במקור Bounce) – סרט דרמה רומנטית אמריקאי משנת 2000 Bounce Back – שיר של ליטל מיקס משנת 2019 Mo Bounce – שיר של איגי אזליה משנת 2017 Bounce Rate – שיעור נטישה ("שיעור היציאה מעמוד כניסה"), מונח מעולם השיווק באינטרנט המשמש לניתוח תנועת גולשים
צ'אנגג'נג 3

צ'אנגג'נג 3 (בסינית: 长征三号火箭‏, Long March 3,Chang Zheng 3 (CZ-3) "המסע הארוך" – על שם מצעדו המפורסם של מאו דזה־דונג) היה משגר שפותח בסין על ידי תאגיד הטכנולוגיה בתחום החלל של סין. הפיתוח היה מבוסס על טיל בליסטי לטווח ביניים DF-5 תוך שדרוג דגם קודם של סגרת משגרים "צ'אנגג'נג". השיגור הראשון בוצע בשנת 1984 ושיגורים נמשכו עד לשנת 2000 כאשר הוא הוחלף על ידי דגם צ'אנגג'נג 3A עם שלב שלישי משופר ושינויים נוספים. השיגורים בוצוע ממרכז שיגור הלוויינים שיצ'אנג, כן שיגור LA-3 במהלך ניצול המשגר בוצעו ממספר שיפורים. לרוב המשגר משוגר עם השלב השלישי מדגמים שונים בהתאם לגודל המטען. המשגר מנוצל לרוס לשיגור לוויינים סינים למטרות שונות. בשנת 2024 בעשרת המשגר שוגרה גשושית "איינשטיין". מדיה וקבצים בנושא צ'אנגג'נג 3 בוויקישיתוף רשימת שיגורים תיאור המשגר תיאור המשגר מוכר בתקשורת המערבית כ־Long March
דונגפנג 5

דונגפנג 5 (DF-5 ראשי תיבות של Dong Feng 5), הוא טיל דו-שלבי ארוך טווח המשתמש בדלק נוזלי. הטיל פותח ונמצא בשימוש הרפובליקה העממית של סין. ל-DF-5 יכולת שיגור למרחק של עד 16,000 ק"מ במהירות של 22 מאך. משקלו 183,000 ק"ג ואורכו 32.6 מ'. הטיסה הראשונה בוצע בשנת 1971 והוא נכנס לשירות מבצעי כעבור כעשור לאחר סדרת ניסויים שבוצע בשנת 1980. בין מגבלות הטיל שימוש בדלק נוזלי וכתוצא המכך נדרשים עד 60 דקות להכנות לשיגור. דיוק הטיל הוא כ-800 מ' CEP. הטיל פותח בבייג'ינג ומיוצר במפעל מס' 211. הטילים הראשונים הוכנסו באתרים תת-קרקעיים ושיגור בוצע לאחר הוצאתם מחוץ למקום אחסון. החל משנת 1981 נבנו אתרים מותאים לשיגור תת-קרקעי. במטרה לשמור על זמינות הטילים והגנתם מפני מתקפה נבנו אתרים תת-קרקעיים רבים בהם לא היו טילים. הערכה היא שבשנת 2017 היו 20 טילים מבצעיים. הטילים נמצאים שאחריות חיל הטילים של צבא השחרור העממי. בשנת 1983 נכנס לשירות דגם 5A עם טווח מוגדל (עד 13,000 ק"מ), דיוק משופר ויכול נסיעת חומר נפץ מוגדל. בשנת 2015 נבנה דגם משופר DF-5B שהוא טיל מרובה ראשי נפץ. דגם זה נחשף לציבור במצעד לכבוד 70 שנים לסיום מלחמת העולם השנייה. דגם 5C הוא בעל 10 ראשים מתפצלים. הטיל היה בסיס לפיתוח משגרים מסדרה צ'אנגג'נג. קיימות תוכנית בהחלפת הטיללים בדגם דונגפנג 41 שמונע מדלק מוצק מדיה וקבצים בנושא דונגפנג 5 בוויקישיתוף מפרטי הטיל נתונים טכניים תיאור מפורט דגם חדש של טיל DF-5 תוכניות פיתוח סיניות
אנג'לו שטילר

אנג'לו שטילר (בגרמנית: Angelo Stiller; נולד ב-4 באפריל 2001 במינכן שבגרמניה) הוא כדורגלן גרמני המשחק בעמדת הקשר האחורי בקבוצת שטוטגרט מהבונדסליגה ובנבחרת גרמניה. שטילר גדל במחלקות הנוער של TSV מילברטשופן ובאיירן מינכן, ובשנת 2019 החל לשחק בקבוצת המילואים של באיירן מינכן. ב-15 באוקטובר 2020 ערך את הופעת הבכורה שלו בקבוצה הראשונה של המועדון, בניצחון 0–3 על דירן במסגרת הסיבוב הראשון של הגביע הגרמני לעונת 2020/2021. ב-1 בדצמבר ערך את הופעת הבכורה שלו בליגת האלופות, בתיקו 1–1 נגד אתלטיקו מדריד במסגרת שלב הבתים לעונת 2020/2021. ב-18 בינואר 2021 חתם שטילר בהופנהיים מהבונדסליגה החל מעונת 2021/2022. הוא ערך 47 הופעות ליגה במדי המועדון, בהן הבקיע שלושה שערים. ב-25 באוגוסט 2023 חתם על חוזה לארבע שנים בשטוטגרט מהבונדסליגה. שטילר נכלל בסגל נבחרת גרמניה עד גיל 21 בטורניר אליפות אירופה עד גיל 21 בשנת 2023, וערך שלוש הופעות בטורניר, בהן הבקיע שער אחד. ב-7 בספטמבר 2024 ערך את הופעת הבכורה שלו בנבחרת גרמניה, בניצחון 0–5 על נבחרת הונגריה במסגרת ליגת האומות 2024/2025. אנג'לו שטילר, ברשת החברתית אינסטגרם אנג'לו שטילר, באתר Transfermarkt אנג'לו שטילר, באתר Soccerway אנג'לו שטילר, באתר BDFutbol אנג'לו שטילר, באתר WorldFootball.net אנג'לו שטילר, באתר FootballDatabase.eu אנג'לו שטילר, באתר ESPN Angelo Stiller | Bayern München II | 3. Liga | 2019/20 | Spielerprofil, kicker (ב־) Thomas Müller and Eric Maxim Choupo-Moting send Bayern Munich into DFB Cup second round with win over Düren, bundesliga.com - the official Bundesliga website (באנגלית) Düren Merzenich vs. Bayern Munich - 15 October 2020 - Soccerway, int.soccerway.com UEFA.com, Geschichte: Atleti 1-1 Bayern München: UEFA Champions League 2020/21 Gruppenphase, UEFA.com (בגרמנית) Atletico Madrid vs. Bayern Munich - 1 December 2020 - Soccerway, int.soccerway.com Wechsel erst im Sommer: Bayern-Talent Stiller nach Hoffenheim, kicker (ב־) VfB sign Angelo Stiller, VfB Stuttgart (בגרמנית) Finaler U 21-EM-Kader: Beyer und Thielmann fehlen verletzt, DFB - Deutscher Fußball-Bund e.V. (בגרמנית) Germany vs. Hungary - 7 September 2024 - Soccerway, int.soccerway.com
סאב

האם התכוונתם ל... סאב וופר – רמקול המיועד להשמעת צלילים נמוכים כריך סאב – סוג כריך סב – ההורה של ההורה סאבו
ג'יימס סקנלון

ג'יימס רוברט סקנלון (באנגלית: James Robert Scanlon; נולד ב-28 בספטמבר 2006 באנגליה) הוא כדורגלן גיברלטרי-אנגלי המשחק בעמדת הקשר ההתקפי במחלקת הנוער של מנצ'סטר יונייטד ובנבחרת גיברלטר. סקנלון גדל במחלקת הנוער של דרבי קאונטי, ובחודש פברואר 2021 הצטרף למחלקת הנוער של מנצ'סטר יונייטד. ב-21 במרץ 2024 ערך סקנלון את הופעת הבכורה שלו בנבחרת גיברלטר, בהפסד 1-0 לנבחרת ליטא במסגרת ליגת האומות 2022/2023. ג'יימס סקנלון, באתר Transfermarkt ג'יימס סקנלון, באתר Soccerway Slater, Matt. "Derby County: A normal football club with normal problems once more". The New York Times (באנגלית אמריקאית). ISSN 0362-4331. נבדק ב-2024-09-08. Gibraltar vs. Lithuania - 21 March 2024 - Soccerway, int.soccerway.com ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'יימס סקנלון".
אבראהים עוסמאן

אבראהים עוסמאן (באנגלית: Ibrahim Osman; נולד ב-29 בנובמבר 2004 באקרה שבגאנה) הוא כדורגלן גנאי המשחק בעמדת קשר הכנף בקבוצת פיינורד מליגת העל ההולנדית, בהשאלה מברייטון אנד הוב אלביון, ובנבחרת גאנה. עוסמאן נולד באקרה שבגאנה, וגדל באקדמיית רייט טו דרים המקומית. בתחילת שנת 2023 חתם בנורשלן מליגת העל הדנית, במדיה ערך 35 הופעות ליגה והבקיע שישה שערים. ב-10 בפברואר 2024 חתם עוסמאן על חוזה לחמש שנים בברייטון אנד הוב אלביון מהפרמייר ליג החל מ-1 ביולי. ב-15 באוגוסט הושאל למשך 2024/2025 לפיינורד מליגת העל ההולנדית. ב-22 במרץ 2024 ערך עוסמאן את הופעת הבכורה שלו בנבחרת גאנה, בהפסד 2-1 לנבחרת ניגריה במשחק ידידות. אבראהים עוסמאן, באתר Transfermarkt אבראהים עוסמאן, באתר Soccerway אבראהים עוסמאן, באתר WorldFootball.net אבראהים עוסמאן, באתר National Football Teams אבראהים עוסמאן, באתר FootballDatabase.eu Rudi Dalsgaard, Osman kan blive FCNs næste juvel, Sjællandske Nyheder, ‏2023-01-24 (ב־) FC Nordsjaelland congratulate Ghanaian youngster Ibrahim Osman on making pro debut, Footballghana (באנגלית) Ibrahim Osman skifter til Premier League til sommer, fcn.dk, ‏2024-09-06 (בדנית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אבראהים עוסמאן".
דאל ורשנוביץ'

דאל ורשנוביץ' (בבוסנית: Dal Varešanović; נולד ב-23 במאי 2001 בווינה שבאוסטריה) הוא כדורגלן בוסני יליד אוסטריה המשחק בעמדת הקשר ההתקפי בקבוצת ריזספור מליגת העל הטורקית ובנבחרת בוסניה והרצגובינה. ורשנוביץ' גדל במחלקות הנוער של סרייבו, דינמו זאגרב וליברפול. ב-31 באוקטובר 2020 חתם על חוזה לארבע שנים בסרייבו מליגת העל של בוסניה והרצגובינה. הוא ערך 55 הופעות ליגה במדי המועדון, בהן הבקיע 13 שערים, וזכה עם המועדון בגביע הבוסני. ב-10 באוגוסט 2023 חתם בריזספור מליגת העל הטורקית. ב-17 ביוני 2023 ערך ורשנוביץ' את הופעת הבכורה שלו בנבחרת בוסניה והרצגובינה, בהפסד 3-0 לנבחרת פורטוגל במסגרת מוקדמות יורו 2024. ורשנוביץ' נולד בווינה שבאוסטריה כאשר אביו, מירזה (אנ'), שיחק באוסטריה וינה. סבו הוא כדורגלן העבר של נבחרת יוגוסלביה מירסאד פזלגיץ' (אנ'), ואחיו הגדול מאק (אנ') גם הוא כדורגלן. סרייבו הגביע הבוסני (1): 2020/2021 דאל ורשנוביץ', באתר Transfermarkt דאל ורשנוביץ', באתר Soccerway דאל ורשנוביץ', באתר WorldFootball.net דאל ורשנוביץ', באתר National Football Teams דאל ורשנוביץ', באתר FootballDatabase.eu Dal Varešanović iz Liverpoola prešao u Sarajevo, www.klix.ba (בקרואטית) Sarajevo nakon penala savladalo Borac i osvojilo Kup BiH, www.klix.ba (בקרואטית) Sport Centar, Portugal ubjedljiv protiv BiH u Lisabonu, Hadžibegić pružio priliku trojici debitanata, SPORT CENTAR, ‏2023-06-17 (ב־) Portugal vs. Bosnia-Herzegovina - 17 June 2023 - Soccerway, int.soccerway.com Sport1 - Dal Varešanović je danas ispisao historiju FK Sarajevo nevjerovatnim dostignućem, www.oslobodjenje.ba, ‏2021-03-21 (ב־) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דאל ורשנוביץ'".
פוניינטה אלמריאנסה

פוניינטה אלמריאנסה (בספרדית: Poniente Almeriense) היא קומרקה במחוז אלמריה, ספרד. מוכרת בשם "ים הפלסטיק" (Mar de plástico) בשל האזור העצום המכוסה כולו בחממות. הקומרקה מכילה עשר רשויות (העשירית, בלנגרה, נוצרה ב-2015 מחלק מעיריית ברחה) ו-259,357 תושבים בשטח של 971 קמ"ר. "ים הפלסטיק" היה אחד מהנושאים של We feed the world, סרט דוקומנטרי משנת 2005; והתפאורה של דרמת הפשע הספרדית Mar de plástico. התוצרת החקלאית האופיינית של החממות הם: מלפפונים, אבטיחים, חצילים, קישואים, אפרסקים, פלפלים ועגבניות, כאשר הקומרקה הפורה מייצרת לבדה כחמישית מהתוצרת פירות וירקות של ספרד כולה. הקומרקה גובלת בים אלבוראן מדרום, העיר אלמריה ממזרח, סיירה דה גאדור מצפון ועיריית אלבונול (במחוז גרנדה) ממערב. מדיה וקבצים בנושא פוניינטה אלמריאנסה בוויקישיתוף Estimate at 1 January 2018: Instituto Nacional de Estadística, Madrid. "Greenhouse Farming". my almeria. נבדק ב-21 בספטמבר 2021. {{cite web}}: (עזרה) Census at 1 November 2011: Instituto Nacional de Estadística, Madrid.
מאטיי רינש

מאטיי רינש (בצ'כית: Matěj Ryneš; נולד ב-30 במאי 2001 בהורני פלאנה שבצ'כיה) הוא כדורגלן צ'כי המשחק בעמדת הקשר בקבוצת ספרטה פראג מליגת העל הצ'כית ובנבחרת צ'כיה. רינש גדל במחלקות הנוער של דינמו צ'סקה בודייוביצה וספרטה פראג. בשנת 2020 החל לשחק בקבוצת המילואים של ספרטה פראג, ובשנת 2022 החל לשחק בקבוצה הראשונה של המועדון במסגרת ליגת העל הצ'כית. בעונת 2022/2023 הושאל להראדץ קראלובה מליגת העל הצ'כית, במדיה ערך 25 הופעות ליגה והבקיע שלושה שערים, ולאחר תקופת ההשאלה חזר לספרטה פראג. ב-7 בספטמבר 2024 ערך רינש את הופעת הבכורה שלו בנבחרת צ'כיה, בהפסד 4-1 לנבחרת גאורגיה במסגרת ליגת האומות 2024/2025. הוא פתח בהרכב נבחרתו, אך נפצע והוחלף לאחר 26 דקות. ספרטה פראג אליפות צ'כיה (1): 2023/2024 הגביע הצ'כי (1): 2023/2024 מאטיי רינש, באתר Transfermarkt מאטיי רינש, באתר Soccerway מאטיי רינש, באתר WorldFootball.net מאטיי רינש, באתר FootballDatabase.eu Georgia 4-1 Czechia (Sep 7, 2024) Final Score, ESPN (באנגלית) Georgia vs. Czechia - 7 September 2024 - Soccerway, int.soccerway.com
לדיסלב קרייצ'י (1999)

לדיסלב קרייצ'י (בצ'כית: Ladislav Krejčí; נולד ב-20 באפריל 1999 ברוסיצה שבצ'כיה) הוא כדורגלן צ'כי המשחק בעמדת הבלם בקבוצת ז'ירונה מלה ליגה ובנבחרת צ'כיה. ב-24 במרץ 2022 ערך קרייצ'י את הופעת הבכורה שלו בנבחרת צ'כיה, בהפסד 0–1 לנבחרת שוודיה במסגרת מוקדמות מונדיאל 2022. ב-24 במרץ 2023 הבקיע את שער הבכורה שלו בנבחרת, בניצחון 1–3 על נבחרת פולין במסגרת מוקדמות יורו 2024. נכלל בסגל נבחרת צ'כיה לטורניר יורו 2024, וערך שלוש הופעות בטורניר. ספרטה פראג אליפות צ'כיה (2): 2022/2023, 2023/2024 הגביע הצ'כי (2): 2019/2020, 2023/2024 לדיסלב קרייצ'י, באתר Transfermarkt לדיסלב קרייצ'י, באתר Soccerway לדיסלב קרייצ'י, באתר National Football Teams לדיסלב קרייצ'י, באתר FootballDatabase.eu Sweden vs. Czechia - 24 March 2022 - Soccerway, int.soccerway.com Czechia vs. Poland - 24 March 2023 - Soccerway, int.soccerway.com Nominace reprezentace na přípravný kemp před EURO 2024 באתר הרשמי של התאחדות הכדורגל הצ'כית, 28 במאי 2024 (בצ'כית)
הנרי לאטימר

הנרי לאטימר (באנגלית: Henry Latimer‏; 24 באפריל 1752 – 19 בדצמבר 1819) היה רופא ופוליטיקאי אמריקאי מניופורט, דלאוור. הוא נבחר לקונגרס הקונטיננטלי מטעם דלאוור, והיה חבר במפלגה הפדרליסטית, שכיהן באספה הכללית של דלאוור, כחבר בית הנבחרים מדלאוור וכסנאטור אמריקאי מדלאוור. לאטימר נולד ב-24 באפריל 1752 בניופורט שבמושבת דלאוור, והיה בנם של ג'יימס לאטימר האב ושרה גדס. אביו היה סוחר תבואה ופוליטיקאי עשיר, שהיה חבר בבית האספה במושב 1778/1779 וחבר בוועידת דלאוור שאשררה את החוקה האמריקאית ב-7 בדצמבר 1787. אחיו של לאטימר, ג'ורג', כיהן גם הוא בבית האספה מהישיבה של 1779/1780 ועד מושב 1781/1782. מאוחר יותר הוא עבר לפילדלפיה שם הפך ליושב ראש בית הנבחרים של פנסילבניה ב-1794. לאטימר למד רפואה, ולמד בקולג' של פילדלפיה (כיום אוניברסיטת פנסילבניה) בפילדלפיה וסיים את לימודיו ב-1770, והלך לבית הספר לרפואה של אוניברסיטת אדינבורו בסקוטלנד ב-1775 כדי להשלים את השכלתו. בשובו בעיצומה של המהפכה האמריקאית, שירת ב"בית החולים הנייד", יחידה כירורגית ניידת של הצבא הקונטיננטלי. הוא השתתף בקרב ברנדיווין והמשיך עד סוף המלחמה. לאחר המלחמה הוא היה חבר מקורי באגודת הסינסינטי. הוא נבחר לקונגרס הקונטיננטלי ב-8 באפריל 1784, אך לא השתתף במושב באותו אביב באנאפוליס, מרילנד והוחלף. כמו אביו ואחיו, הוא נבחר לבית האספה וכיהן מישיבת 1787/1788 ועד מושב 1790/1791. הוא היה היושב ראש באותה ישיבה אחרונה. לאטימר הפסיד בבחירות 1792 לבית הנבחרים האמריקני למייג'ור ג'ון פאטן בשלושים קולות, אך ערער על בחירתו של פאטן לבית הנבחרים האמריקני. הרוב הפדרליסטי שם בדק את הקלפיות, ובהתבסס על חוק מבלבל המחייב שמות של שני מועמדים בקלפי, פסל מספיק מהקולות של פאטן כדי להעניק את המושב ללאטימר. בתוך מרירות ניכרת, הוא ישב ב-14 בפברואר 1794. לאחר שהפסיד פעם נוספת בבחירות לפאטן ב-1794, פרש לאטימר מבית הנבחרים של ארצות הברית ב-7 בפברואר 1795, כאשר הוא נבחר על ידי האספה הכללית של דלאוור למושב הסנאט האמריקני השנוי במחלוקת ופנוי זמן רב של הסנאטור האמריקני בדימוס ג'ורג' ריד. לאחר שסיים את כהונתו של ריד, הוא נבחר מחדש ב-1796, וכיהן עד 28 בפברואר 1801, אז גם התפטר. יש הסבורים שהסיבה להתפטרותו הייתה שהוא לא היה מרוצה מהטקטיקות של יריביו הפוליטיים שעדיין התמרמרו על נסיבות הבחירות המתמודדות ב-1792. בתקופות שונות היה לאטימר חבר במועצת המנהלים של אקדמיית וילמינגטון, מנהל בנק דלאוור, נשיא האגודה החקלאית הראשונה של מחוז ניו קאסל, ונשיא מועצת הנאמנים של קולג' ניוארק. הוא היה חבר צ'רטר באגודה הרפואית של דלאוור. לאטימר מת ב-19 בדצמבר 1819 בפילדלפיה, פנסילבניה ונקבר תחילה בבית הקברות הפרסביטריאני בווילמינגטון. בית הקברות הוא כעת המיקום של ספריית מכון וילמינגטון ושרידיו הועברו בעקבות כך לבית הקברות וילמינגטון וברנדיווין. למרות שהוא היה רופא ופרסביטריאני, לאטימר היה בן למשפחת סוחרים בולטת ואמידה ומאוד הסכים עם העמדות הפדרליסטיות הרווחות בנושאים שנויים במחלוקת כמו הסכם ג'יי וצעדים אחרים של ממשל אדמס. המפלגה המתפתחת של תומאס ג'פרסון, הידועה כיום בשם הדמוקרטים-רפובליקנים, הפכה יותר ויותר פופולרית וקולנית במחוז ניו קאסל האירי, ונראה כי מעולם לא סלחו לו על גניבתו לכאורה של הבחירות לקונגרס ב-1792. כתוצאה מכך, עם חגיגות הניצחונות בבחירות ב-1802, הם ירו בתותחים, טעונים בתפוחי אדמה והרינג, בהצדעה מדומה ללאטימר, תוך שהם זוכרים את הצהרתו הנחשבת ש"מעמד הפועלים חי טוב מכדי להיות מאושרים וצריך לצמצם אותם למחירם של האירים." הנרי לאטימר, באתר "Find a Grave" (באנגלית) הנרי לאטימר, באתר המדריך הביוגרפי של הקונגרס של ארצות הברית (באנגלית)